92 Az Európai Unió Hivatalos Lapja 11/17. kötet 31990D0170 1990.4.7. AZ EURÓPAI KÖZÖSSÉGEK HIVATALOS LAPJA L 92/52 A TANÁCS HATÁROZATA (1990. április 2.) a veszélyes hulladék országhatárokat átlépő szállításáról szóló OECD-határozatnak/ajánlásnak az Európai Gazdasági Közösség által történő elfogadásáról (90/170/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, és különösen annak 130s. cikkére, tekintettel a Bizottság javaslatára, tekintettel az Európai Parlament véleményére (!), tekintettel a Gazdasági és Szociális Bizottság véleményére (?), mivel a Gazdasági Együttműködési és Fejlesztési Szervezet (OECD) környezeti bizottsága ajánlási/határozati javaslatot terjesztett e szervezet tanácsa elé különösen az 1989. március 22-én az OECD és a Közösség több tagja által aláírt, a veszélyes hulladékok országhatárokat átlépő szállításának ellenőrzéséről és ártalmatlanításáról szóló Bázeli Egyezmény mielőbbi megerősítéséről és alkalmazásáról; mivel ez a határozat/ajánlás különösen azt a célt szolgálja, hogy kötelezze a tagállamokat a veszélyes hulladékok országhatárokat átlépő szállítása ellenőrzésének megerősítésére; mivel a Bázeli Egyezmény alkalmazási körének és az említett határozatnak/ajánlásnak egy része a Közösség hatáskörébe tartozik; mivel az említett határozatot/ajánlást a Közösségnek jóvá kell hagynia az OECD Tanácsa következő üléseinek egyikén, A KÖVETKEZŐKÉPPEN HATÁROZOTT: Egyetlen cikk A veszélyes hulladékok országhatárokat átlépő szállításáról szóló OECD-tanácsi határozatot/ajánlást az Európai Gazdasági Közösség a hatáskörébe tartozó területeken jóváhagyja. Az OECD-tanácsi határozat/ajánlás szövegét csatolták e határozathoz. Kelt Luxembourgban, 1990. április 2-án a Tanács részéről az elnök G. COLLINS () HLC68., 1990.3.19. ) 1990. február 28-ai vélemény (a Hivatalos Lapban még nem tették közzé)